हंदवाड़ा में सुरक्षा बलों का आतंकियों के खिलाफ ऑपरेशन ऑलआउट जारी, एक आतंकी को मार गिराया – Samachar Today
जम्मू-कश्मीर में सुरक्षा बलों का आतंकियों के खिलाफ ऑपरेशन ऑलआउट अभियान जारी है। रविवार को ऑपरेशन ऑलआउट के तहत सुरक्षा बलों ने एक आतंकवादी को ढेर कर दिया। रविवार शाम से चल रही मुठभेड़ में सेना और जम्मू-कश्मीर पुलिस को देर रात कामयाबी मिली, जब हंदवाड़ा के जंगली इलाके में छिपे आतंकवादी को मार गिराया गया। आपको बता दें कि रविवार को सेना और जम्मू-कश्मीर पुलिस को एलओसी से सटे इलाके में पाकिस्तानी घुसपैठियों के छिपे होने की जानकारी मिली थी, जिसके बाद ऑपरेशन शुरू किया गया। इस दौरान सेना को जानकारी मिली कि उत्तरी कश्मीर में एलओसी के पास हंदवाड़ा के घने जंगलों में सीमा पार से आए पाकिस्तानी आतंकवादी छिपे हुए हैं। इसके बाद सेना और प्रदेश की पुलिस ने बड़े पैमाने पर संयुक्त सर्च ऑपरेशन शुरू किया। आपको बता दें कि 8 जुलाई को ही बुरहान वानी की बरसी थी, जिसको लेकर घाटी में सुरक्षा काफी बढ़ा दी गई थी. दक्षिण कश्मीर के चार जिलों कुलगाम, शोपियां, अनंतनाग और पुलवामा में मोबाइल इंटरनेट सेवाओं पर रोक लगा दी गई. जबकि अमरनाथ यात्रा पर भी रोक लगा दी गई थी।
← अंडरवर्ल्ड डॉन प्रेम प्रकाश सिंह उर्फ मुन्ना बजरंगी की बागपत जेल में हत्या,सोमवार को बागपत कोर्ट में होनी थी पेशी
योगी राज में बीजेपी के विधायक बेलगाम, बीच सड़क आईजी और एएसपी से की तू-तू मैं-मैं… →